
Атырау қаласы


	Қыркүйек
	Тақырыбы
	Мақсаты
	Ойын барысы
	Көрнекіліктер
	Сағат саны

	І апта
	«Ғажайып дорба»
	Ойыншықтарды танып, сипаттап әңгімелей білуге үйрету. Сөйлеу тілін дамыта отырып,сөздік қорларын толықтыру.Қоршаған орта туралы танымдарын кеңейту.
	Есік қағылады. Тәрбиеші балалардың назарын дыбысқа аударып,қызығушылықтарын тудырады.Дорбаны алып келеді.Дорбаны ашып,өзі біреуін алып алдымен сол ойыншықтың атын айтады,балалардан сұрақ қоя отырып сипаттатады.Содан кейін балалар кезекпен келіп,ойыншықты алып сипаттап әңгімелейді.Бала қиналса тәрбиеші жетекші сұрақтар қояды.Мысалға:-түсі қандай?қатты ма,жұмсақ па?Неден жасалған? Т.б
	Дорба, ойыншықтар.
	1

	ІІ апта
	«Не өзгерді?»
	Балалардың есте сақтау қабілеттерін дамыту.
	Тәрбиеші алдымен жемістер мен көкөністермен балаларды таныстырады.Балалардан сұрап қайталатады.Тәрбиеші жемістер мен көкөністердің  бір-екі түрін араластырып қояды.Балаларға көздерін
	Жеміс пен көкөністің муляжы.
	1




	Қазан
	Тақырыбы
	Мақсаты
	Ойын барысы
	Көрнекіліктер
	Сағат саны

	I апта
	«Кемпірқосақты құрастыр?»
	Түстерді ажырату,реттілікті сақтауға,зейінді болуға,байқампаздыққа тәрбиелеу.
	Балалардан тәрбиеші кемпірқосақты көрсетіп,түстерін сұрап ойынға дайындап алады.Содан кейін үлгіге қарап,реттілікті сақтап құрастыруды ұсынады.Дұрыс құрастырған балалар мадақталады.
	Әр балаға кемпірқосақ және үлгі  кемпірқосақ суреті.
	1

	II апта
	«Доп кімде?»
	Балаларды айтқанды ұғуға,сыр білдірмеуге,байқампаздыққа тәрбиелеу.
	Тәрбиеші ойын шартын түсіндіреді.Балаларды шеңберге тұрғызады.Ортаға бір бала шығады.Бала көзін жұмып тұрады.балаға көзін ашқызады.-Доп кімде?деп сұрайды.балалар қолдарын көрсетпеу керек,бет әлпетінен де байқатпау керек.Ортадағы бала кімді айтса,сол бала екі қолын көтеру керек.
	Доп
	1

	III апта
	«Жануарлардың сүйікті асын табуға көмектес?»
	Балалардың қоршаған орта туралы білімдерін кеңейту,жануарларға қамқор болуға тәрбиелеу.
	Балалар тағамды өз иелеріне сызықпен апарады.Бөлек сурет болса,иесінің алдына апарып қояды.
	Күшік,тышқан,қоян және олар жейтін тағам суреттері бейнеленген сурет.
	1

	IV апта
	«Ұқсас заттарды тап!»
	Балалардың ойлау,елестету қабілеттерін дамыту.Пішіндер туралы білімдерін жетілдіру.
	Тәрбиеші пішінді балаларға көрсетеді.-неге ұқсайды?деп сұрайды.Балалар ойланып,табу керек.Қиыншылық тудырса әр түрлі пішіндегі суреттерден тапқызу.
	Геометриялық пішіндер.
	1







	Қараша
	Тақырыбы
	Мақсаты
	Ойын барысы
		Көрнекіліктер
	Сағат саны

	I апта
	«Неге ұқсаса,соған апарып қой!»
	Балалардың зейінін дамыту.
	Тәрбиеші тақтаға суретті іледі.Балалар кезекпен келіп,қалаған пішінді алады.Сол пішінді алып,ұқсас заттың үстіне қояды.
	Пішіндерге ұқсас заттар бейнеленген сурет,пішіндер.
	1

	II апта
	«Не артық?»
	Балалардың зейінін ойлау қабілетін дамыту.
	Балаларға суреттер үлестіріледі немесе тақтадағы суретті картиналардан балалар артық затты тауып,неге артықекенін түсіндіреді.
	Әр түрлі тақырыптарды қамтыған карточкалар
	1

	III апта
	«Бұл қай кезде болады?»
	Жыл мезгілдері және табиғат құбылыстары туралы түсініктерін арттыру.
	Тәрбиеші балаларға жыл мезгілдерінің және табиғат құбылыстарының суреттерін таратып береді.Содан кейін әр баладан бұл құбылыстар қай кезде болатынын сұрайды.Мысалы:қар жауып жатқан суретті алған бала бұл қыс мезгілінде болады деп жауап береді.
	Жыл мезгілдерінің суреттері
	1

	IV апта
	«Жалпы атауын ата»
	Балаларға заттарды жеке жеке таныта келе,ең соңында заттардың жалпы атауын бір сөзбен ойлана отырып шешуде тапқырлыққа,шапшаңдыққа баулу.
	Тәрбиеші балаларға суретті көрсетіп,тақтаға іледі,не екенін сұрайды.Балалар атайды.Бір сөзбен қалай аталатынын сұрайды.Балалар жалпылама атауын айтады.
	Жемістер,ойыншықтар
	1










	Желтоқсан
	Тақырыбы
	Мақсаты
	Ойын барысы
	Көрнекіліктер
	Сағат саны

	I апта
	«Заттар әлемі»
	Балаларды айналадағы қоршаған заттарды атап,оның не үшін қолданылатынын әңгімелеп беруге үйрету.Қоршаған ортамен таныстыру.Сөйлеу тілін дамыту.Ойлау,есте сақтау қабілеттерін жетілдіру.
	Тәрбиеші ортаға үстел қояды.Оның үстіне әр түрлі суретті теріс қаратып қояды.Мыс:кітап,сағат,теледидар,ойыншық т.б суреттер.Балалар үстелді қоршап тұрады.Тәрбиеші музыка қосқанда балалар үстелді айналып билеп жүреді.Музыка тоқтағанда балалар бір суреттен алу керек.Сурет ала алмағандар орнына отырады.Сурет алған балалар,қолындағы сурет не екенін айтады және сол туралы әңгімелеп береді.
	Әр түрлі суреттер.
	1

	II апта
	«Не,қайда мекендейді?»
	Үй жануарлары мен жабайы жануарларды ажырата білуге үйрету.
	Ойыншылар екі топқа бөлініп,орман мен аула салынған екі-екіден үлкен сурет беріледі.Жүргізушінің белгісі бойынша балалар жануарлар бейнеленген үлестірмелі карточкаларды үлкен суретте салынған сурет мазмұнына қарай бос тор көздерге орналастырады.
	Орман мен ауланың суреттері,астындағы бос тор көздер,тиісті жануарлар.
	1

	
III апта
	
«Көбелекті өз гүліне қондыр»
	
Пішіндерді ажырата білуге үйрету.
	
Тәрбиеші гүлдерді ір жерге қояды.Балалар көбелек болып ұшып жүріп,музыка тоқтағанда,өз көбелегіндегі пішін бар гүлге барып тұрып қалуы керек.Екінші ойнағанда,балалар көбелек болып ұшып жүргенде гүлдерді ауыстырып тастайды.Балалар аңғару керек.
	
Ортасына пішіндер суреті салынған гүлдер,әр балаға әртүрлі көбелектер
	
1

	IV апта
	« Иесін тап!
	Балаларды үй жануарлары мен төлдерін ажырата білуге үйрету,оларды қорғауға қамқоршы болуға тәрбиелу.
	[bookmark: _GoBack]Тәрбиеші ортаға бес жерге сиыр,ұой,түйе,жылқы,ешкі суреттерін қояды.Балаларға төлдердің суреттері таратылып беріледі,балалар иелеріне бару керек.(балалар меңгеру үшін,балалардың суреттері ауыстырылады)
	Үй жануарларының,төлдердің суреті
	1












	Қаңтар
	Тақырыбы
	Мақсаты
	Ойын барысы
	Көрнекіліктер
	Сағат саны

	I апта
	«Сөзді есіңе сақта»
	Балалардың есте сақтау қабілетін дамыту.
	Тәрбиеші біренеше сөз айтады.Балалар естеріндк сақтап,сөзді қайталап айтып шығады.
	
	1

	II апта















	«Ненің дауысы»
	Балалардың үй жануарлары туралы білімдерін жетілдіру.Жануарлардың дауысын ажырата білуге үйрету.
	Тәрбиеші балаларға алдын ала жануарлардың суреттерін көрсетіп,естеріне түсіреді.Үнтаспадан жануарлардың дауысын тыңдатады.Балалар тауып,сол жануарды атау немесе сол жануардың суретін көрсетеді.
	Жануарлардың суреттері,жануарлардың дауысы жазылған үнтаспа.
	1

	III апта
	«Сені кім шақырғанын тап!»
	Балалардың есту қабілетін,мұқияттылығын дамыту.
	Балалар шеңбер жасап отырады.Ортада бір бала теріс қарап отырады.Тәрбиешінің ымдауымен бір бала ортадағы баланың атын атайды.Ортадағы бала,балаларға қарап,кім екенін табу керек.
	
	1

	IV апта
	«Жұмыс істеу үшін кімге не керек?»
	Балалардың мамандық туралы білімдерін жетілдіру,танымдық қабілеттерін,есте сақтау,ойлауын дамыту.
	Балаларға әр түрлі құралдардың суреттері үлестіріледі.Тақтаға мамандық иелерінің суреті ілінеді.Балалар өздеріндегі суретті танып,иесіне апару керек.
	
	1









	Ақпан
	Тақырыбы
	Мақсаты
	Ойын барысы
	Көрнекіліктер
	Сағат саны

	I апта
	«Зейінді бол!»
	Балалардың есте сақтау  қабілетін,зейінін дамыту.
	Тәрбиеші алдымен ойын шартын түсіндіреді.Балалар шеңбер жасап тұрады.
Қызыл жалаушаны көтергенде-қол шапалақтайды,
Сары жалаушаны көтергенде-үгсіз қалады.
Көк жалаушаны көтергенде бір орнында жүреді.Қателескен бала ойыннан шығады.Солай кім зейінді екені анықталады.
	Қызыл,сары,жасыл,көк жалаушалар.
	1

	II апта
	«Қанқызды өз гүліне апар!»
	Цифрмен санды сәйкестендіруге үйрету.ойлауын,зейінін дамыту.
	Тәрбиеші балаларға қанқызын үлестіреді,гүлдерді әр жерге қояды.Балалар шеңбер жасап тұрады.Музыка қосылғанда балалар жүріп өз гүлдерін іздейді,тапқандары гүлдің қасына барып тұра береді.Музыка аяқталғанда балалар тұрып болуы керек.Тәрбиеші тексеріп,дұрыс, бұрысын анықтайды.Екінші рет ойнағанда тәрбиеші қанқызын ауыстырады.
Әр балаға үстінде 1,2,3 дақтары бар қанқызы,1,2,3 цифрмен белгіленген гүлдер.
	1

	III апта
	«Гүлдерді құрастыр!»
	Балалардың ойлауын,зейінін дамыту.
	Тәрбиеші алдын ала ойын ережесімен таныстырады.Екә жерге екі ақ дөңгелек пішінді (қағаздан жасалған гүлдің ортасы)қояды,Балалар шеңбер жасап тұрады.Тәрбиеші екі жерге екі баладан шығарады.Гүл күлтешелерін шашып тастайды.Балалар дайын гүлге қарап,ретін сақтай отырып құрастырады.Қалған балалар бақылайды,тексереді.
Гүл күлтешелері,гүлдердің суреті.
	1

	IV апта
	«Суретте қандай заттарды көріп тұрсың?» 
	Балардың зейінін дамыту.
	Тәрбиеші суреттерді мұқият қарауды ескертеді.Балалар мұқият қарап,ненің бейнесі екенін табу керек.тәрбиеші тапқан балаға фишка беріп отырады.Көп тапқан балалар мадақталады.
	Бірінің үстіне бірі сызылған заттардың т.б сұлбасы.
	1







	Наурыз
	Тақырыбы
	Мақсаты
	Ойын барысы
	Көрнекіліктер
	Сағат саны

	I апта
	«Ненің дыбысы?»
	Балалардың  есту қабілеттерін,ойлауын,танымдық қабілеттерін дамыту.
	Тәрбиеші алдын ала дыбыстарың әр түрлі болатыны жайлы түсіндірме жүргізеді.Үнтаспадан дыбысты қосады.Балалар мұқият тыңдап табады.
	Үнтаспаға жазылған жаңбыр,жел,,күн күркіреу,боран,теңіздің дыбыстары.
	1

	II апта















	«Айырмашылығын тап!»
	Балаларды ойлау қабілеті мен зейінін дамыту,байқампаздыққа  тәрбиелеу.
	Тәрбиеші  алдымен өзі басшылық жасап,бір суреттен айырмашылықты тапқызады.Содан кейін балаларға басқа сурет көрсетіп,айырмашылығын табуды ұсынады.Тапқан сайын қоршап белгілеп отырады.
	2-3 айырмашылығы бар бірдей суреттер.
	1

	III апта
	«Не қалай дыбыстайды?»
	Балалардың танымдық қабілеттерін дамыту.
	Тәрбиеші алдымен осы жануарлар туралы жұмбақ жасырады,немесе жұмбақтап айтады.Содан кейін суретті бір-бірлеп көрсетеді.Балалар дыбысын салу керек.
	Торғай,мысық,күшік,лақ, бұзау,т.б суреттер
	1

	IV апта
	«Гараж»
	Пішіндерді ажырата білуге үйрету,зейінін дамыту.
	Тәрбиеші үшбұрыш,шаршы,шеңбер суреттерін отырғышқа жапсырып үш жерге қояды.Бұл гараж.Әр балаға рөл үлестіріледі.Тәрбиеші машинаның дыбысын қосады.Балалар қыдырып жүреді.Машинаның тоқтаған дыбысын қосқанда тез өз гаражадарына барып тұра қалу керек.
	Әр балаға  пішін суреті салынған машинаның рөлі.

	Сәуір
	Тақырыбы
	Мақсаты
	Ойын барысы
	Көрнекіліктер
	Сағат саны

	I апта
	«Құйрығын тап!»
	Қоршаған орта туралы білімдерін жетілдіру,ойлау қабілетін,зейінін дамыту.
	Балалар құйрықты тауып,өз иелеріне сызып апарады.
2- ші варианты: жануарлар суретіне бөлек құйрықтардың суретін алып апарып қою.
	Ортада құйрықтардың суреті,айналасында шашырап орналастырылған жануарлар суреті бар плакат.
	1

	II апта
	«Көзіңді жұмда,сипап,не екенін тап!»
	Балалардың сипап сезу қабілеттерін,естеріне түсіру,ойлану қабілеттерін дамыту.
	Тәрбиеші баланы шақырады,көзңн байлап,қолына бір затты ұстатады.,бала сипап ,не екенін айту керек. 2-ші варианты:тәрбиеші үстел үстіне әр түрлі затты қояды.Не екенін көрсетіп алады.Содан кейін балаларды кезекпен шақырып,көздерін байлап,не екені сипап сезіп табуды ұсынады.Тапқан балалар мадақталады.
	Балалардың қолына ұстауға ыңғайлы әр түрлі заттар  (доп,кітап,қарындаш,қасық,қуыршақ т.б)
	1

	III апта
	«Ізде,ізде!»
	Балалардың  байқампаздық,аңғарымпаздық қабілеттерін дамыту.
	Тәрбиеші балаларға  ойын ережесін түсіндіріп,бір рет өзі ойнап көрсетеді,көмек жасайды.Содан кейін бір баланы шығарып көзін жұмдырып,теріс қаратып қояды.Содан кейін тәрбиеші затты тығып қояды.Көзін жұмып тұрған балаға ізде дейді.Балалар «ізде,ізде» деп айтады.Іздеуші бала қатты айқайлаған жерден іздеп табу керек.
	Бір ойыншық немесе кітап т.б

	IV апта
	«Үй құрлысының ретін көрсет»
	Түстерді ажыратуға жаттықтыру;ойлау қабілеттерін,қабылдау,ес,зейін процестерін дамыту.
	Балаларға үйдің суретінің үлгісін көрсету.Балаларға әр түрлі жолақшаларды, пішіндерді таратып беру.Үлгіге қарап осы пішіндерден үйді құрастыруды ұсыну.
	Баланың саны бойынша әр түрлі түсті жолақтар,пішіндер,үй суретінің үлгісі.

	Мамыр
	Тақырыбы
	Мақсаты
	Ойын барысы
	Көрнекіліктер
	Сағат саны

	I апта
	«Бұл қандай құс?»
	Белгілі бір ерекшеліктеріне қарай құстарды суреттеуге және оларды ажырата білу.
	Жүргізуші қарлығаш пен тоқылдақтың суреттерін балаларға көрсетіп,әр қайсының ерекшелігін суреттеп беруді ұсынады.Балалар бұл құстардың ерекшелігін суреттеп,аттарын атайды.Бұл құстарды тағы қалай атауға болады?Олардың қандай пайдасы бар?(тоқылдақ орман дәрігері,қарлығаш адамның досы)
	Құстардың суреттері
	1

	II апта










	«Шалқан»
	Балалардың тілін дамыту,танымын арттыру.
	Тақтада «шалқан» ертегісінің кейіпкерлері бейнеленген суреттер ілінеді. Балалар ертегі желісі бойынша кейіпкерлерді бір-бірлеп орналастыруы қажет.Содан кейін әңгімелеп береді
	«Шалқан»ертегісінің кейіпкерлері бейнеленген суреттер.
	1

	   III апта



























	«Тышқанды жасыру»
	Балаларда 4түс туралы («қызыл»,  «сары», «жасыл»,»көк»)түсінік  қалыптастыру.Пішіндерді ажырата білуге үйрету.
	Тәрбиеші балаларға тышқанды жасырып ойын ойнаймыз дейді.Алдымен ойын ережесімен танысайық.Менде тышқандардың іні бар.Тақтаға 3 інді қояды да,қасына іәр түрлі  пішінді,түрлі-түсті пішіндерді қояды.Мінкей балалар көрдіңдер ме? Тышқандар терезелерінен қарап тұр.Осы тышқандарды тығу үшін пішіндерді қолданып терезелерді жабамыз,есік түсі үй түсімен сәйкес болу керек. Әйтпесе мысық тыщқандарды ұстап алады.Тақтаға үш баланы шақырып,терезелерді жабуын сұрайды.Егер қателескені болса кері шақырып дұрыстатқызады.Осы кезде мысық шығады.Таба алмаған соң кетіп қалады.
	Түрлі-түсті үйшіктер,ортасында тышқанның ұясы салынған. Әр түрлі пішінді түрлі –түсті есіктер.Мысық жұмсақ ойыншық.Балаларға таратылатын құралдар:әр балаға үйшіктер,әр түрлі пішінді түрлі түсті есіктер.

	IV апта
	«Жер,су,ауа»
	Балаларға берілген тапсырманы тез шешуге,жылдам жауап беруге,жерде,ауада,суда не болатынын дұрыс айта білуге үйрету.Сөздік қорларын дамыту.Қоршаған ортаға қамқорлық сезімен тәрбиелеу.
	Балалар жартылай шеңбер болып отырып,үлестірме суреттер таратылады.Балалар қолдарындағы суретке қарап,оларды сәйкес орынына орналастырады.(жер,су,аспан)
	Аспан,жер,су бейнеленген сурет,үлестірме суреттер(көліктер немесе жануарлар,құстар)
	1

                                                                                     Түсіндірме жазба

«Ойын - өмір мектебі». 
«Балаға керегі- ойын». 
Ойында бала көрген – білгенін екшейді, 
үйренгенін нығайтып бекітеді. 
                                                                                                                                                     Нәзипа Құлжанова
        Мектепке дейінгі тәрбие - барлық  тәрбиенің бастамасы. Ал, баланың  жан - жақты дамуы үшін ойынның  рөлі ерекше.  Ойын  барысында балалардың айналадағы дүние жайында мағлұматтары кеңейіп,  жауапкершілігі  артады. Ойын - өсіп келе жатқан бала организмінің  қажеті. Ойында баланың дене күші артады,  қолы қатайып,  денесі шыңдала түседі, көзі қырағыланады, зеректілігі, тапқырлығы, ынтасы артып, жетіле түседі.     
 Қай бала болмасын ойынмен өседі, өйткені бала табиғатының өзі тек ойынмен  байланысты. Баланың өмірге қадам басардағы  алғашқы қимыл – әрекеті  - ойын. Қазақтың ойшыл ақыны Абай Құнанбаев: «Ойын ойнап, ән салмай, өсер бала бола ма?» - деп айтқандай баланың өмірінде ойын ерекше орын алады. Ойынның бірнеше түрлері бар. Олар: қимылды ойындар, дидактикалық ойындар,  рөлдік – сюжеттік ойындар, ұлттық ойындар, 
топтық ойындар,  логикалық ойындар,  дамытушы ойындар т.б.

Ұсынылып отырған «Ойнайық та, ойлайық» вариативтік компонент 3-4 жастағы балаларды тәрбиелеу мен дамытудың міндеттерін жүзеге асырады. Берілген тапсырмаларды орындау арқылы және ойындарды ойнау барысында балалар заттар мен құбылыстардың мәнді белгілерін анықтайды, талдауға, жинақтауға үйренеді ойлау қабілеттері артады.



Бағдарламаның  мақсаты:

Жас ерекшеліктеріне сай танымдылық іс әрекет дағдыларын меңгерген, ақпаратты күнделікті өмірлік мәселелерді шешуге қолдануға қабілетті тұлғаны қалыптастыру. Мектеп жасына дейінгі балалар білуге тиісті қарапайым білім негіздерін неғұрлым тереңірек меңгерте отырып, олардың ой өрісін, білім дағдысы деңгейін кеңейту, сана сезім, таным, қабылдау әрекетін дамыту, білімге қызығушылыққа баулып, баланың өздігінен еңбектену белсенділігін қалыптастыру.

Бағдарлама міндеті:

- ақыл ой әрекетінің дамуын, логикалық ойлау, салыстыру, талдау, жинақтау дағдыларын қалыптастыру, өзін өзі бақылау дағдыларын дамыту;
- талдап ойлауға, есте сақтауға, ой өрісті дамытуға дағдыландыру;
- зейінін, қиялын, танымдылық процестерін, қолдың бұлшық  еттерін дамыту; 
- ойыншықтарды, заттарды  танып,сипаттауды;
- сөйлеу тілін, сөздік қорларын дамыту.
Нәтижесінде:
-Балалардың заттардың қасиеттерін аша отырып, мұқмят тыңдауға және жеңіл тапсырмаларды шешуге;
-Заттардың айырмашылығын, өздерінің ойларын дәйектей алады;
-Балалардың ой -өрісі кеңейіп, есте сақтау қабілетін шыңдау, білімге деген қызығушылығын арттыру.







